Obrazac 7 – Obrazac o dodatnim podacima za pomoć za klimu, zaštitu životne sredine i energiju
Obrazac 7a – Obrazac o dodatnim podacima za državnu pomoć dodijeljenu na osnovu Smjernica o državnoj pomoći za klimu, zaštitu životne sredine i energiju za 2022.  (u daljem tekstu „CEEAG”) za mjere obuhvaćene odjeljkom 4.1. CEEAG-a
Dio III.6.A – Obrazac o dodatnim podacima za državnu pomoć dodijeljenu na osnovu Smjernica o državnoj pomoći za klimu, zaštitu životne sredine i energiju za 2022.  (u daljem tekstu „CEEAG”) za mjere obuhvaćene odjeljkom 4.1. CEEAG-a.	
Ovaj obrazac o dodatnim podacima odnosi se na mjere obuhvaćene odjeljkom 4.1. CEEAG-a. Ako prijava uključuje mjere na koje se odnosi više odjeljaka CEEAG-a, nakon što postanu dostupni ispunite i odgovarajući obrazac o dodatnim podacima koji se odnosi na odgovarajuće odjeljke CEEAG-a. 
Sva dokumenta koje države članice prilažu uz obrazac o dodatnim podacima moraju biti numerisani, a brojevi dokumenata navode se u odgovarajućim odjeljcima ovog obrasca o dodatnim podacima.

Odjeljak A: Rezime glavnih karakteristika prijavljenih mjera	
1.	Kontekst i ciljevi prijavljenih mjera
1.1.	Ako to već nije objašnjeno u odjeljku 5.2. obrasca o opštim podacima (dio I), navedite kontekst i glavni cilj, uključujući ciljeve Unije za smanjenje i uklanjanje emisija gasova sa efektom staklene bašte koje se mjerom namjerava podržati. 
	
1.2.	Navedite sve druge ciljeve koji se nastoje postići mjerom. Ako je riječ o ciljevima koji nisu isključivo ekološki, objasnite da li oni mogu dovesti do narušavanja konkurencije na unutrašnjem tržištu. 
	
2.	Stupanje na snagu i trajanje
2.1.	Ako već nije navedeno u odjeljku 5.4. obrasca o opštim podacima (dio I), navedite datum na koji bi šema pomoći trebalo da stupi na snagu.
	
2.2.	Navedite trajanje šeme.
	
3.	Korisnici	
3.1.	Ako već nisu opisani u odjeljku 3 obrasca o opštim podacima (dio I), opišite (potencijalne) korisnike mjera.
	
3.2.	Navedite lokaciju (potencijalnih) korisnika (tj. da li su za učestvovanje u mjeri prihvatljivi samo privredni subjekti koji se nalaze u predmetnoj državi članici ili i oni iz drugih država članica).
	
3.3.	Kako bi se ocijenila usklađenost sa tačkom 15 CEEAG-a, navedite da li se pomoć dodjeljuje u okviru mjera u korist privrednog društva (individualno ili u okviru šeme) koji nije izvršio nalog za povraćaj sredstava na osnovu prethodne odluke Komisije kojom je pomoć ocijenjena kao nezakonita i neusklađena sa unutrašnjim tržištem. 
Ako se takva pomoć dodjeljuje, navedite podatke o iznosu pomoći koji još nije vraćen kako bi Komisija to uzela u obzir pri ocjeni mjere pomoći.
	
4.	Potvrdite da mjera ne uključuje pomoć za djelatnosti koje nisu obuhvaćene područjem primjene CEEAG-a (vidjeti tačku 13 CEEAG-a). U suprotnom navedite pojedinosti.
	
5.	Budžet i finansiranje mjera
5.1.	Ako već nije navedeno u tabeli u odjeljku 7.1. obrasca o opštim podacima (dio I), navedite godišnji i/ili ukupni budžet za cijelo trajanje mjera; ako ukupan budžet nije poznat (npr. zato što zavisi od rezultata tendera), navedite procijenjeni budžet, uključujući pretpostavke na osnovu kojih je izračunat.
	
5.2.	Ako se mjera finansira iz nameta, pojasnite:
(a)	da li je namet utvrđen zakonom ili nekim drugim zakonodavnim aktom; ako jeste, navedite odgovarajući pravni akt, broj i datum kada je usvojen i stupio na snagu, kao i interent vezu do pravnog akta;
	
(b)	da li se namet naplaćuje podjednako za domaće i uvezene proizvode;
	
(c)	da li će prijavljena mjera koristiti podjednako domaćim i uvoznim proizvođačima;
	
(d)	da li se mjera finansira u potpunosti ili samo djelimično iz nameta; ako se finansira samo djelimično, navedite druge izvore finansiranja mjere i njihov odgovarajući udio;
	
(e)	da li se iz istog nameta finansiraju i druge mjere pomoći; ako da, navedite koje.

Odjeljak B: Ocjena usklađenosti pomoći	
1.	Pozitivan uslov: pomoć mora da olakšava razvoj ekonomske djelatnosti
1.1.	Doprinos razvoju ekonomske djelatnosti
Za unos podataka u ovom odjeljku vidjeti odjeljke 3.1.1. (tačke od 23 do 25), 4.1.1. (tačka 77) i 4.1.2. (tačke od 77 do 88) CEEAG-a. 
6.	U članu 107 stav 3 tačka (c) Ugovora o funkcioniranju Evropske unije („Ugovor”) predviđena je mogućnost da Komisija usklađenom može proglasiti „pomoć za olakšavanje razvoja određenih ekonomskih djelatnosti ili određenih ekonomskih područja ako takva pomoć ne utiče negativno na  uslove konkurencije i trgovine u mjeri u kojoj bi to bilo suprotno zajedničkom interesu”. Stoga pomoć koja je usklađena na osnovu te odredbe Ugovora mora doprinijeti razvoju određene ekonomske djelatnosti. 
Kako bi se ocijenila usklađenost sa tačkom 23 CEEAG-a, navedite ekonomske djelatnosti koje će biti olakšane kao rezultat pomoći i način na koji se podstiče razvoj tih djelatnosti.
	
7.	Kako bi se ocijenila usklađenost sa tačkom 25 CEEAG-a, opišite i „da li će i kako pomoć doprinijeti postizanju ciljeva klimatske politike Unije u oblasti zaštite životne sredine i energetike, a posebno očekivane koristi od pomoći u smislu njenog značajnog doprinosa zaštiti životne sredine, uključujući ublažavanje klimatskih promjena, ili efikasnom funkcionisanju unutrašnjeg energetskog tržišta”.
	
8.	Osim toga, navedite u kojoj je mjeri pomoć povezana sa politikama opisanim u tački 77 CEEAG-a.
	
9.	Opišite uslove prihvatljivosti koji se primjenjuju na korisnika/korisnike (na primjer uključujući sve tehničke, ekološke (npr. dozvole), finansijske (npr. garancije) ili druge uslove koje korisnik/korisnici moraju da ispune).
	
10.	Navedite podatke o tačnom području primjene i djelatnostima koje se podstiču iz mjera pomoći, kako je navedeno u odjeljku 4.1.2. (tačke od 78 do 88) CEEAG-a. 
(a)	za pomoć za energiju iz obnovljivih izvora navedite da li se podržavaju sve vrste energije iz obnovljivih izvora i opišite tačno područje primjene za svaki obnovljivi izvor energije koji se podstiče i navedite informacije koje pokazuju da područje primjene odgovara vrstama energije iz obnovljivih izvora koje ispunjavaju uslove iz tačaka od 79 do 82 CEEAG-a;
	
(b)	za ostale pomoći za smanjenje i uklanjanje emisija gasova sa efektom staklene bašte i za energetsku efikasnost, navedite tačno područje primjene kao i informacije koje pokazuju da ono ispunjava uslove iz tačaka od 83 do 88 CEEAG-a.
1.2.	Podsticajni efekat
Za unos podataka u ovom odjeljku vidjeti odjeljak 3.1.2. (tačke od 26 do 32) CEEAG-a. 
11.	Može se smatrati da pomoć olakšava obavljanje ekonomske djelatnosti samo ako ima podsticajni efekat. Kako bi se ocijenila usklađenost sa tačkom 26 CEEAG-a, objasnite na koji način mjera/e „navodi korisnika da promijeni svoje ponašanje odnosno da se uključi u dodatnu ekonomsku djelatnost ili u ekološki prihvatljiviju ekonomsku djelatnost, a koju bez pomoći ne bi obavljao ili bi je obavljao na ograničen ili drugačiji način”. 
	
12.	U skladu sa tačkom 28 CEEAG-a dostavite sveobuhvatan opis činjeničnog scenarija za koji se očekuje da će nastati kao rezultat mjere pomoći i vjerovatne uporedne scenarije koji će se dogoditi u odsustvu mjere pomoći. Ako očekujete da će pomoć dobiti različite kategorije korisnika, obezbijedite da je uporedni scenario vjerodostojan za svaku od tih kategorija.
	
13.	Ukratko, ukoliko je primjenjivo, objasnite razloge za izbor vjerovatnog uporednog scenarija s obzirom na predložene različite kategorije korisnika.
(a)	ako se pomoć dodjeljuje bez konkurentnog tenderskog postupka, prema potrebi obrazložite promjenu ponašanja za svaku kategoriju korisnika na osnovu odgovarajućeg referentnog projekta, odgovarajućih uporednih scenarija i nastalog finansijskog jaza u skladu sa kvantitativnom procjenom koja treba da se dostavi u okviru pitanja 21 u nastavku;
	
ILI
(b)	ako se pomoć dodjeljuje na osnovu konkurentnog tenderskog postupka, obrazložite promjenu ponašanja (prema potrebi za svaku kategoriju korisnika / referentni projekat) koristeći se istim dokazima koji se zahtijevaju u tački (a) iznad ili dostavite odgovarajuće dokaze zasnovane na drugim kvantitativnim ili kvalitativnim pokazateljima, uključujući studije tržišta, planove investitora, finansijske izvještaje, interne poslovne planove, stručna mišljenja, informacije o uporedivim projektima u drugim regionima, uključujući ponude sličnih projekata u nedavnim uporedivim konkurentnim tenderskim postupcima. 
	
14.	Kako bi se ocijenila usklađenost sa tačkom 27 CEEAG-a, navedite podatke koji potvrđuju da se pomoću pomoći ne finansiraju troškovi djelatnosti koju bi korisnik pomoći ionako obavljao i da se njome ne nadoknađuju uobičajeni poslovni rizici povezani sa određenom ekonomskom djelatnošću. 
	
15.	Kako bi se dokazala usklađenost sa tačkama 29 i 31 CEEAG-a:
(a)	potvrdite da radovi na projektu ili djelatnosti nisu započeli prije nego što je korisnik nacionalnim organima podnio pisani zahtjev za pomoć;
	
ILI
(b)	za projekte koji su započeli prije podnošenja zahtjeva za pomoć, dokažite da je projekt obuhvaćen jednim od izuzetnih slučajeva iz tačke 31 CEEAG-a (podtačke (a), (b) ili (c)). 
	
16.	Kako biste dokazali usklađenost sa tačkom 30 CEEAG-a, potvrdite da zahtjev za pomoć sadrži najmanje ime podnosioca zahtjeva, opis projekta ili djelatnosti, uključujući njihovu lokaciju, i iznos pomoći potrebne za njihovo sprovođenje.
	
17.	Kako bi se dokazala usklađenost sa tačkom 32 CEEAG-a, navedite postoje li norme Evropske unije primjenjive na prijavljene mjere, obavezne nacionalne norme koje su strožije ili ambicioznije od odgovarajućih normi Unije ili obavezne nacionalne norme donesene u nedostatku normi Unije. U tom kontekstu navedite informacije za dokazivanje podsticajnog efekta.
	
18.	U slučajevima u kojima je odgovarajuća norma Unije već donesena, ali još nije stupila na snagu, dokažite da pomoć ima podsticajni efekat jer podstiče ulaganje koje treba sprovesti i završiti najmanje 18 mjeseci prije nego što norma stupi na snagu. 
1.3.	Nepostojanje povrede bilo koje odgovarajuće odredbe prava Unije
Za unos podataka u ovom odjeljku vidjeti odjeljak 3.1.3. (tačka 33) CEEAG-a. 
19.	Dostavite podatke koji potvrđuju usklađenost sa odgovarajućim odredbama prava EU-a u skladu sa tačkom 33 CEEAG-a. 
	
20.	Ako se za finansiranje mjera koriste nameti, objasnite da li je potrebno sprovesti procjenu usklađenosti sa čl. 30 i 110 Ugovora. Ako jeste, dokažite na koji je način mjera u skladu sa odredbama čl. 30 i 110 Ugovora. U tom kontekstu, ako se prijavljene mjere finansiraju putem nameta, može se pozvati i na informacije dostavljene u okviru pitanja 5.2. iznad.
	
2.	Negativni uslov: pomoć ne smije neopravdano uticati na uslove konkurencije i trgovine u mjeri u kojoj bi to bilo suprotno zajedničkom interesu
2.1.	Svođenje narušavanja konkurencije i trgovine na najmanju moguću mjeru 
2.1.1.	Zahtjevi za kvantitativnu procjenu u zavisnosti od strukture mjere 
Države članice dužne su da dostave kvantitativne dokaze odgovarajuće za nekoliko dijelova odjeljaka u nastavku, posebno u pogledu neophodnosti i proporcionalnosti pomoći. Radi jednostavnijeg pružanja informacija potrebni podaci grupisani su u ovom odjeljku obrasca prijave i na njih bi trebalo uputiti u odgovarajućim odjeljcima u nastavku (vidjeti posebno pitanja 30, 32, 39, 42, 43 i 56 u nastavku). Nivo potrebne detaljnosti zavisi od konkretne predložene mjere, Sljedeći pododjeljci od 2.1.1.1. do 2.1.1.3. predstavljaju međusobno alternativne opcije: ispunite samo onaj pododjeljak u zavisnosti od strukture predložene mjere.	
2.1.1.1.	Šeme bez konkurentnog tenderskog postupka ili ad-hoc prijava o pomoći
Ako se pomoć dodjeljuje bez konkurentnog tenderskog postupka, potrebni su kvantitativni dokazi, uzimajući u obzir uporednu situaciju i odgovarajuće troškove i prihode, uključujući one povezane sa sistemom trgovanja emisijama, koji potvrđuju da referentni projekt ili, ako je prijavljena mjera namijenjena samo jednom korisniku ili vrlo ograničenom broju korisnika, projekt svakog korisnika ne bi bio realizovan bez pomoći. U takvim situacijama biće potrebna potpuna procjena finansijskog jaza kako bi izvršila kvantitativna procjena potrebnih neto dodatnih troškova. Stoga za takve vrste mjera navedite sljedeće.
21.	U skladu sa tačkom 51 CEEAG-a uobičajeni neto dodatni trošak može se procijeniti kao razlika između neto sadašnje vrijednosti za stvarni scenario i za uporedni scenario tokom životnog vijeka projekta ili po referentnom projektu, ako je primjenjivo. Za potrebe te analize finansijskog jaza dostavite za stvarni scenario i realni uporedni scenario utvrđene u odgovoru na pitanje 12 iznad, kvantitativnu procjenu svih glavnih troškova i prihoda, procijenjenu ponderisanu prosječnu cijenu kapitala korisnika (ili referentnih projekata) za diskontovanje budućih novčanih tokova, kao i neto sadašnju vrijednost za stvarni i uporedni scenario tokom životnog vijeka projekta/referentnog projekta.
(a)	te podatke dostavite u prilogu ovom obrascu prijave (u datoteci formata Excel u kojoj su vidljive sve formule); 
(b)	navedite detaljne podatke o pretpostavkama, metodologijama, obrazloženjima i glavnim izvorima koji se upotrebljavaju za svaki aspekt kvantitativne procjene troškova i prihoda u stvarnom scenariju i vjerovatnom uporednom scenariju (npr. navedite pretpostavke upotrijebljene za utvrđivanje tih scenarija i izvor/obrazloženje za te pretpostavke);
(c)	uz ovaj obrazac prijave možete priložiti i dokumente navedene u fusnoti 39 CEEAG-a. Dokumenta upravnih odbora mogu biti posebno korisna za mjere individualne pomoći ili šeme pomoći namijenjene vrlo ograničenom broju korisnika. Ako su takva dokumenta priložena uz obrazac prijave, u nastavku navedite popis tih dokumenata i navedite autora, datum sastavljanja i kontekst u kojem su upotrijebljena.
	
22.	Ako prijavljena mjera uključuje šemu pomoći koja traje duže od tri godine, potvrdite da ćete, u skladu sa tačkom 92 CEEAG-a, ažurirati analizu relevantnih troškova i prihoda referentnih projekata kako bi pomoć i dalje bila neophodna za svaku kategoriju korisnika.
	
2.1.1.2.	Šeme sa konkurentnim tenderskim postupkom otvorene svim korisnicima koji ispunjavaju uslove
Iako se u tački 49 CEEAG-a pojašnjava da detaljna procjena neto dodatnog troška neće biti potrebna ako se iznos pomoći određuje putem konkurentnog tenderskog postupka, potrebni su dokazi, uključujući i kvantitativne dokaze, da je tenderski postupak zaista konkurentan. U skladu sa prvom rečenicom tačke 104 CEEAG-a tenderski postupak bi, po pravilu, trebalo da bude otvoren svim korisnicima koji ispunjavaju uvjete kako bi se omogućila ekonomski efikasna raspodjela pomoći i smanjilo narušavanje konkurencije. Kad je to slučaj, objasnite sljedeće.
23.	Objasnite elemente na kojima zasnivate pretpostavku da će tenderski postupak biti otvoren i da će biti podneseno dovoljno ponuda, tj. da se može očekivati da neće svi ponuđači dobiti pomoć i da je očekivani broj ponuđača dovoljan da obezbijedi efikasnu konkurenciju tokom primjene šeme (tačka 49 podtačka (c) CEEAG-a). U objašnjenju uzmite u obzir budžet ili obim šeme. Ako je primjenjivo, uputite na dokaze dostavljene u odgovorima na pitanja 12 i 13 iznad. 
	
24.	Navedite da li će se primjenjivati ograničenja visine ponuda. Ako analiza dostavljena u odgovorima na pitanja 12 i 13 iznad ili na pitanja 31 i 43 u nastavku pokazuje da bi mogla postojati znatna razlika između nivoa ponuda koje se očekuju od raznih kategorija korisnika, objasnite kako će se izbjeći prekomjerna naknada za jeftinije tehnologije (vidjeti tačku 106 CEEAG-a). Ako se predlažu ograničenja visine ponuda, dostavite odgovarajuće kvantitativne dokaze kako biste obrazložili predviđene nivoe, na primjer, pozivajući se na dokaze koje ste već dostavili u odgovorima na pitanja 12 i 13 iznad. 
	
2.1.1.3.	Šeme sa konkurentnim tenderskim postupkom ograničene na jednu ili više specifičnih kategorija korisnika
U principu, u skladu sa prvom rečenicom tačke 104 CEEAG-a, tenderski postupci trebalo bi da budu otvoreni svim korisnicima koji ispunjavaju uvjete. Međutim, u skladu sa drugom rečenicom tačke 104 CEEAG-a, tenderski postupak može se ograničiti i na jednu ili više specifičnih kategorija korisniaa. Ako je to slučaj, navedite sljedeće:
25.	U skladu sa tačkom 104 podtačka (a) CEEAG-a navedite konkretno obrazloženje zašto bi samo jedan tenderski postupak otvoren svim korisnicima koji ispunjavaju uslove doveo do rezultata koji nije optimalan ili ne bi omogućio postizanje ciljeva mjere. U odgovoru se možete pozvati na posebne kriterijume navedene u tački 96 CEEAG-a. 
	
26.	U skladu sa tačkom 104 podtačka (b) i tačkom 105 CEEAG-a ograničenja u tenderskom postupku mogu biti opravdana ako se očekivane ponude razlikuju za više od 10 % među različitim kategorijama korisnika. Ako se očekuje da će to biti slučaj, za svaku kategoriju korisnika opišite očekivani nivo ponude, koristeći dokaze, na primjer one dostavljene u odgovorima na pitanja 12 i 13, kojima se obrazlaže razlika između odabranih kategorijama.
	
27.	Objasnite elemente na kojima zanivate pretpostavku da će tenderski postupak za svaku kategoriju biti otvoren i da će biti podneseno dovoljno ponuda, tj. da se može očekivati da neće svi ponuđači dobiti pomoć i da je očekivani broj ponuđača dovoljan da obezbijedi efikasnu konkurenciju tokom primjene šeme (tačka 49 podtačka (c) CEEAG-a). U objašnjenju uzmite u obzir budžet ili obim šeme. Ako je primjenjivo, uputite na dokaze dostavljene u odgovorima na pitanja 12 i 13 iznad. 
	
28.	Ako prijavljena mjera uključuje šemu pomoći koja traje duže od tri godine, potvrdite da ćete, u skladu sa tačkom 92 CEEAG-a, ažurirati analizu relevantnih troškova i prihoda referentnih projekata kako bi pomoć i dalje bila neophodna za svaku kategoriju korisnika. Osim toga, potvrdite da će se poštovati tačka 105 CEEAG-a.
	
29.	Navedite da li će se primjenjivati ograničenja visine ponuda. Ako analiza dostavljena u odgovorima na pitanja 12 i 13 iznad ili na pitanja 31 i 43 u nastavku pokazuje da bi mogla postojati znatna razlika između nivoa ponuda koje se očekuju od raznih kategorija korisnika, objasnite kako će se izbjeći prekomjerna naknada za jeftinije tehnologije (vidjeti tačku 106 CEEAG-a). Ako se predlažu ograničenja visine ponuda, dostavite odgovarajuće kvantitativne dokaze kako biste obrazložili predviđene nivoe, na primjer, pozivajući se na dokaze koje ste već dostavili u odgovorima na pitanja 12 i 13 iznad. 
	
2.1.2.	Neophodnost pomoći
Za unos podataka u ovom odjeljku vidjeti odjeljak 4.1.3.1. (tačke od 89 do 92) CEEAG-a. 
30.	U skladu sa tačkom 89 CEEAG-a navedite mjere politike za smanjenje emisije gasova sa efektom staklene bašte koje su već na snazi, posebno one koje se primjenjuju na sektore na koje se odnose mjere. 
	
31.	Kako bi se dokazala usklađenost sa prvom rečenicom tačke 90 CEEAG-a, dokažite, koristeći gdje je primjenjivo i dokaze koje ste već dostavili u odgovoru na pitanje 12 iznad, da je pomoć neophodna za predložene djelatnosti uzimajući u obzir uporedni scenario i odgovarajuće troškove i prihode, uključujući one povezane sa sistem trgovanja emisijama i povezanim politikama i mjerama navedenima u odgovoru na pitanje 30 iznad.
	
32.	Kako bi se dokazala usklađenost sa drugom rečenicom tačke 90 CEEAG-a, objasnite da li postoji značajna neizvjesnost u vezi sa budućim razvojem tržišta koja se odnosi na veliki dio ekonomske opravdanosti. Ako je to slučaj: (a) opišite tu značajnu neizvjesnost u vezi sa budućim razvojem tržišta, (b) opišite oblik podrške, a posebno da li je ona u obliku određene garantovane naknade da bi se ograničila izloženost negativnim scenarijima i (c) objasnite da li se u okviru mjere predlaže ograničenje profitabilnosti i/ili povraćaj sredstava (tj. mehanizam za povraćaj moguće prekomjerno dodijeljene pomoći kao rezultat mogućeg pozitivnog scenarija, npr. zbog visokih budućih prihodima ili niskih budućih troškova) kako bi se obezbijedila proporcionalnost.
	
33.	Ako prijavljena mjera uključuje šemu pomoći koja traje duže od tri godine, potvrdite da ćete, u skladu sa tačkom 92 CEEAG-a, ažurirati analizu relevantnih troškova i prihoda za razne kategorije kako bi pomoć i dalje bila neophodna za svaku kategoriju korisnika.
	
2.1.3.	Primjerenost
Za unos podataka u ovom odjeljku vidjeti odjeljak 4.1.3.2. (tačke od 93 do 94) CEEAG-a. 
34.	Ako prijavljena mjera uključuje sklapanje ugovora o energetskom učinku, navedite oblik tog aspekta pomoći (vidjeti tačku 94 CEEAG-a).
	
2.1.4.	Prihvatljivost
Za unos podataka u ovom odjeljku vidjeti odjeljak 4.1.3.3. (tačke od 95 do 97) CEEAG-a. 
35.	Kako bi se potvrdila usklađenost sa tačkama 95 i 96 CEEAG-a, navedite detaljno obrazloženje za ograničenu prihvatljivost mjera koje ne uključuju sve konkurentne tehnologije i projekte. 
	
36.	Ako prijavljena mjera uključuje šemu pomoći potvrdite da će se pravila za prihvatljivost i sva sa njima povezana pravila preispitati kako je propisano tačkom 97 CEEAG-a.
2.1.5.	Javne konsultacije
Za unos podataka u ovom odjeljku vidjeti odjeljak 4.1.3.4. (tačke od 98 do 102) CEEAG-a. 
37.	Objasnite da li su za mjeru potrebne javne konsultacije u skladu sa odjeljkom 4.1.3.4. i, ako ne, zašto. 
	
38.	Ako mjera zahtijeva javne konsultacije:
(a)	navedite trajanje javnih konsultacija i dostavite rezime glavnih obrađenih pitanja;
	
(b)	u skladu sa zahtjevima iz tačke 101 CEEAG-a navedite adresu javnih internet stranica na kojima će biti objavljeni upitnici za konsultacije i rezime odgovora od strane vlade.
	
2.1.6.	Proporcionalnost
Za unos podataka u ovom odjeljku vidjeti odjeljke 3.2.1.3. (tačke od 47 do 57) i 4.1.3.5. (tačke od 103 do 113) CEEAG-a. Napominjemo da su odjeljci 2.1.6.1. i 2.1.6.2. alternativne opcije. Odgovorite samo na odgovarajući odjeljak, u zavisnosti od strukture predložene mjere.
2.1.6.1.	Proporcionalnost pomoći koja se dodjeljuje u okviru konkurentnog tenderskog postupka 
Za unos podataka u ovom odjeljku vidjeti tačke 49, 50, od 103 do 106 i 111 i 112 CEEAG-a.
39.	Kako bi se potvrdila usklađenost sa tačkama 49, 50 i 103 CEEAG-a:
(a)	objasnite kako nadležni organi obezbjeđuju da je tenderski postupak otvoren, jasan, transparentan i nediskriminatoran i da se zasniva na objektivnim kriterijumima definisanim ex ante u skladu sa ciljem mjere i svođenjem rizika strateškog licitiranja na najmanju moguću mjeru (tačka 49 podtačka (a) CEEAG-a). Gdje je to primjenjivo, pozovite se i na odgovore koje ste već naveli u odgovoru na pitanja 23 ili 26 iznad;
	
(b)	navedite kriterijume za izbor koji se upotrebljavaju za rangiranje ponuda i na kraju utvrđivanje iznosa pomoći u konkurentnom tenderskom postupku. Gdje je to primjenjivo, pozovite se na dokaze dostavljene u odgovoru na pitanja 12 ili 13 iznad. Konkretnije: 
(i)	navedite popis kriterijuma za izbor i naznačite koji od njih su direktno ili indirektno povezani sa glavnim ciljevima mjera. Navedite njihove pondere;
	
(ii)	objasnite kako je prema kriterijumima za izbor doprinos glavnim ciljevima mjere direktno ili indirektno povezan sa iznosom pomoći koji je zatražio podnosilac zahtjeva. To se može izraziti, na primjer, u obliku pomoći po jedinici zaštite životne sredine ili pomoć po jedinici energije (tačka 50 i fusnota 44 CEEAG-a);
	
(c)	ako postoje drugi kriterijumi za izbor koji nisu direktno ili indirektno povezani sa glavnim ciljevima mjera, navedite obrazloženje za predloženi pristup i objasnite kako je on primjerenim tim ciljevima. Potvrdite i da ovi kriterijumi ne predstavljaju više od 30 % pondera svih kriterijuma za izbor (tačka 50 CEEAG-a);
	
(d)	objasnite koliko će se vremena prije roka za podnošenje zahtjeva u svakom konkurentnom tenderskom postupku objaviti kriterijumi za izbor (tačka 49 podtačka (b) i fusnota 43 CEEAG-a);
	
(e)	potvrdite da budžet ili obim povezan sa tenderskim postupkom predstavljaju obavezujuće ograničenje zbog čega se može očekivati da neće svi ponuđači ostvariti pravo na pomoć (tačka 49 podtočka (c) CEEAG-a); Gdje je to primjenjivo, pozovite se na vaše odgovore na pitanja 22 ili 26 iznad;
	
(f)	navedite koji je predviđeni broj krugova tendera i očekivani broj ponuđača u prvom krugu i nakon toga; 
	
(g)	u slučaju jednog ili više tenderskih postupaka sa nedovoljnim učešćem, objasnite kako će se struktura tenderskog postupka prilagoditi dok je predmetna šema na snazi, kako bi se ponovo uspostavila efikasna konkurencija i kada (tačka 49 podtačka (c) CEEAG-a); 
	
(h)	potvrdite da nisu dozvoljena ex post prilagođavanja rezultata tenderskog postupka (kao što su naknadni pregovori o rezultatima ponuda ili uvođenje kvota) (tačka 49 podtačka (d) CEEAG-a);
	
(i)	ako postoji mogućnost „ponuda sa nultim subvencijama”, objasnite kako će se obezbijediti proporcionalnost.  Pojasnite da li nadležni organi predviđaju primjenu najnižih cijena ili ograničenja cijena u konkurentnom tenderskom postupku. Ako predviđaju, obrazložite njihovu primjenu i objasnite kako se njima ne ograničava konkurentni tenderski postupak (tačka 49 i fusnota 42 CEEAG-a).
	
40.	Potvrdite da su pri osmišljavanju prijavljenih mjera uzete u obzir informacije o podršci koja je već primljena iz dokumentacije o sistemu masenog bilansa u skladu sa članom 30 Direktive (EU) 2018/2001 (tačka 111 CEEAG-a).
	
41.	Objasnite da li prijavljene mjere podrazumijevaju prenos koncesionih prava, prava priključenja na mrežu ili drugih pogodnosti i, ako uključuju, kako se ta prava dodjeljuju (tačka 112 CEEAG-a).
	
2.1.6.2.	Proporcionalnost pomoći koja se ne dodjeljuje u okviru konkurentnog tenderskog postupka
Za unos podataka u ovom odjeljku vidjeti tačke od 51 do 55 i od 107 do 113 CEEAG-a.
42.	Objasnite zašto se ne primjenjuje konkurentni tenderski postupak (u skladu sa tačkom 107 CEEAG-a). Prema potrebi, pozovite se na odgovore koje ste naveli u pitanju 21 iznad. 
	
43.	Dokažite da pomoć ne prelazi neophodni minimum, tj. razliku između neto sadašnje vrijednosti u stvarnom i u uporednom scenariju tokom životnog ciklusa referentnog projekta, tako što ćete se pozvati na kvantitativnu procjenu koju ste dostavili u odgovoru na pitanje 21 iznad ili, ako se primjenjuje tačka 52 CEEAG-a, dokažite da pomoć ne prelazi neto sadašnju vrijednost u stvarnom scenariju. Ako očekujete da bi pomoć u okviru prijavljene mjere mogle da dobiju različite kategorije korisnika, navedite prethodno objašnjenje za svaku kategoriju korisnika.
	
44.	Ako se primjenjuje tačka 55 CEEAG-a, navedite informacije o modelima naknade koje bi država članica mogla da uvede (modeli koji su kombinacija ex ante i ex post mehanizama ili modeli kojima će se uvesti ex post mehanizmi za povraćaj prekomjernih sredstava odnosno mehanizmi za praćenje troškova). 
Ako se tačka 55 CEEAG-a ne primjenjuje na mjeru, navedite obrazloženje. 
	
45.	Potvrdite da su pri osmišljavanju prijavljenih mjera uzete u obzir informacije o već primljenoj podršci iz dokumentacije o sistemu masenog bilansa u skladu sa članom 30 Direktive (EU) 2018/2001 (tačka 111 CEEAG-a).
	
46.	Objasnite da li prijavljene mjere uključuju prenos koncesionih prava, prava priključenja na mrežu ili drugih pogodnosti i, ako uključuju, kako se ta prava dodjeljuju (tačka 112 CEEAG-a). 
	
47.	Ako su prijavljene mjere u obliku konkurentnih šema zasnovanih na sertifikatima ili obvezama dobavljača (tačka 108 CEEAG-a):
(a)	potvrdite da će potražnja utvrđena u okviru šeme biti niža od potencijalne ponude;
(b)	objasnite kako će se utvrditi iznos otkupa ili kazne; i 
(c)	ako mjera uključuje podršku za biomasu, objasnite kako će se uzeti u obzir informacije o već primljenoj podršci iz dokumentacije o sistemu masenog bilansa.
	
48.	Ako su prijavljene mjere u obliku smanjenja poreza ili parafiskalnih nameta:
(a)	detaljno opišite poreze i/ili parafiskalne namete koji će se smanjiti (uključujući njihovu svrhu, način na koji se obračunavaju u odnosu na osnovicu, metodologiju za izračunavanje stope i subjekte uključene u njeno utvrđivanje i preispitivanje, kao i u naplatu i upravljanje primljenim prihodima). Na osnovu toga dokažite da predložena mjera ne uključuje smanjenja poreza ili naknada koje odražavaju osnovne troškove pružanja energije ili povezanih usluga, kao što su mrežne naknade ili naknade za finansiranje mehanizama za razvoj kapaciteta;
	
(b)	opišite način na koji se dodjeljuje pomoć, posebno kako bi se ispunili sljedeći zahtjevi:
(i)	u skladu sa tačkom 109 CEEAG-a državne pomoć će se dodijeliti na isti način svim privrednim društvima koja ispunjavaju uslove, koja posluju u istom sektoru ili koja obavljaju istu ekonomsku djelatnost, a koja su u istoj ili sličnoj stvarnoj situaciji u pogledu na ciljeve mjere pomoći;
	
(ii)	u skladu sa tačkom 110 CEEAG-a iznos pomoćie neće preći razliku između troškova ekološki prihvatljivog projekta ili djelatnosti i troškova uporednog, manje ekološki prihvatljivog scenarija. Navedite i kako će se uzeti u obzir potencijalne uštede troškova i/ili dodatni prihodi od ekološki prihvatljivog projekta;
	
(c)	opišite godišnje praćenje koje će se uspostaviti kako bi se osiguralo da je pomoć i dalje neophodna.
	
49.	Ako se pomoć dodjeljuje u obliku prioritetnog zajma pružaocu mjera za unapređenje energetske efikasnosti u okviru ugovora o energetskom učinku (tačka 113 CEEAG-a), 
(a)	navedite:
(i)	stopu sufinansiranja od strane komercijalnih pružaoca usluga finansaranja zaduživanjem;
(i)	vrijednost osnovnog portfelja ugovora o energetskom učinku pružaoca; i 
(ii)	da li je iznos koji otplaćuje pružalac mjera za unapređenje energetske efikasnosti barem jednak nominalnom iznosu zajma;
	
(b)	potvrdite da je državni zajam ograničen na najviše 10 godina i navedite njegovo tačno trajanje. 
	
50.	Ako se pomoć dodjeljuje u obliku garancije pružaocu mjera za unapređenje energetske efikasnosti u okviru ugovora o energetskom učinku (tačka 113 CEEAG-a):
(a)	navedite udio glavnice osnovnog zajma koji će se pokriti državnom garancijom;
	
(b)	navedite na koji način bi se gubici snosili u poređenju sa načinom na koji bi ih snosila kreditna institucija (u pogledu udjela i uslova); 
	
(c)	potvrdite da se garantovani iznos proporcionalno smanjuje na način da garancija nikad ne pokriva više od 80 % neotplaćenog dijela zajma; i	
	
(d)	potvrdite da je garancija ograničena na najviše 10 godina i navedite njeno tačno trajanje.
	
2.1.7.	Kumulacija pomoći
Za unos podataka u ovom odjeljku vidjeti tačke 56 i 57 CEEAG-a.
51.	Ako to već nije navedeno u dijelu I opšteg obrasca prijave i kako bi se provjerila usklađenost sa tačkom 56 CEEAG-a, objasnite da li se pomoć u okviru prijavljenih mjera može dodijeliti istovremeno u okviru nekoliko šema pomoći ili kumulirati sa ad-hoc ili de minimis pomoći u odnosu na iste opravdane troškove. Ako može, navedite detalje o tim šemama pomoći, ad-hoc pomoći ili de minimis pomoći, kao i način na koji će se pomoć kumulirati. Napominjemo da se možete pozvati na prethodno navedenu kvantifikaciju.
	
52.	Ako se primjenjuje tačka 56 CEEAG-a, obrazložite kako ukupni iznos pomoći dodijeljen na osnovu prijavljenih mjera za projekt ili djelatnost ne dovodi do prekomjerne naknade ili ne prelazi maksimalni iznos pomoći dozvoljen u skladu sa tačkom 51 CEEAG-a. Za svaku mjeru sa kojom se pomoć dodijeljena u okviru prijavljenih mjera pomoći može kumulirati navedite metodologiju koja je korišćenja kako bi se osigurala usklađenost sa uslovima utvrđenim u tački 56 CEEAG-a.
	
53.	Ako se primjenjuje tačka 57 CEEAG-a, tj. ako je pomoć dodijeljena u okviru prijavljenih mjera kombinovana sa finansijskim sredstvima Unije kojima se centralizovano upravlja (koja ne predstavljaju državnu pomoć), obrazložite kako ukupan iznos dodijeljenih javnih sredstava u odnosu na iste opravdane troškove ne dovodi do prekomjerne naknade.
	
2.1.8.	Transparentnost
Za unos podataka u ovom odjeljku vidjeti odjeljak 3.2.1.4. (tačke od 58 do 61) CEEAG-a. 
54.	Potvrdite da će država članica ispuniti zahtjeve u vezi sa transparentnošću iz tačaka od 58 do 61 CEEAG-a. 
	
55.	Navedite link na internet stranice na kojima će biti objavljen pun tekst odluke o dodjeli odobrene šeme pomoći ili individualne pomoći i njenih implementacionih odredbi, kao i informacije o svakoj individualnoj pomoći koja je dodijeljena ad hoc ili u okviru šeme pomoći odobrene na osnovu CEEAG-a čiji iznos prelazi 100 000 EUR. 
	
2.2.	Izbjegavanje nepotrebnih negativnih efekata na konkurenciju i trgovinu i balansiranje
Za unos podataka u ovom odjeljku vidjeti odjeljak 4.1.4. (tačke od 114 do 133) CEEAG-a. 
56.	Kako bi se potvrdila usklađenost sa tačkom 115 CEEAG-a, navedite: 
(a)	procjenu subvencije po toni CO2 ekvinalentnih emisija koje su izbjegnute za svaki projekt ili referentni projekt; i
(b)	pretpostavke i metodologiju za izračunavanje.
Ako se pomoć dodjeljuje u okviru konkurentnog tenderskog postupka, prethodno navedena procjena trebalo bi da se zasniva na dostavljenim dokazima, posebno onima iz odgovora na pitanja 12, 13, 25, 2., 31 i 39.
Ako se pomoć dodjeljuje bez konkurentnog tenderskog postupka, pri izračunavanju bi trebalo uzeti u obzir kvantifikaciju navedenu u odgovoru na pitanje 21 iznad.
	
57.	Kako bi se potvrdila usklađenost sa tačkama 116, 127, 128 i 129 CEEAG-a:
(a)	dokažite da pomoć ne dovodi do premještanja emisije gasova sa efektom staklene bašte iz jednog sektora u drugi (povećanjem indirektnih emisija), već da se njome postiže ukupno smanjenje emisija gasova sa efektom staklene bašte. To bi trebalo dokazati za svaki projekt ili referentni projekt. Trebalo bi navesti pretpostavke i metodologiju za to;
	
(b)	objasnite da li postoji mogućnost da će ulaganja ili djelatnosti kojima je dodijeljena pomoć zamijeniti ekološki alternativna rješenja koja su već dostupna na tržištu ili stvoriti vezanost za određene tehnologije (i tako spriječiti širi razvoj tržišta i usvajanje ekoloških rješenja);
	
(c)	ako se prijavljenom mjerom mogu podstaći nova ulaganja u proizvodnju energije ili industrijsku proizvodnju na osnovu prirodnog gasa, objasnite kako će mjera osigurati da doprinosi postizanju klimatskog cilja Unije do 2030. godine i cilja klimatske neutralnosti do 2050. godine. Posebno objasnite kako će se izbjeći stvaranje zavisnosti od proizvodnje energije na bazi gasa ili proizvodne opreme na bazi gasa.
	
58.	Ako se prijavljenom mjerom mogu podržati projekti koji uključuju proizvodnju energije, potvrdite da ne postoje podsticaji za proizvodnju energije koji bi zamijenili oblike energije koji manje zagađuju (vidjeti tačku 126 CEEAG-a).
	
59.	Kako bi se potvrdila usklađenost sa tačkama 117, 118 i 119 CEEAG-a:
(a)	potvrdite da za pomoć za dekarbonizaciju industrijskih djelatnosti mjera smanjuju emisije koje direktno proizlaze iz te industrijske djelatnosti;
	
(b)	potvrdite da za pomoć za unapređenje energetske efikasnosti industrijskih djelatnosti mjera unapređuje energetsku efikasnost djelatnosti korisnika ili da se podrška dodjeljuje za olakšavanje sklapanja ugovora o energetskom učinku;
	
(c)	ako pomoć za olakšavanje sklapanja ugovora o energetskom učinku nije dodijeljena na osnovu konkurentnog tenderskog postupka, potvrdite da je pomoć dodijeljena na isti način svim privrednim društvima koja ispunjavaju uslove, koji posluju u istom sektoru ekonomske djelatnosti i koji su u istoj ili sličnoj stvarnoj situaciji s obzirom na ciljeve mjere pomoći.
	
60.	Kako bi se potvrdila usklađenost sa tačkom 120 CEEAG-a:
(a)	navedite mjere preduzete kako bi se obezbijedilo da se projekti kojima je dodijeljena pomoć zaista realizuju;
	
(b)	ako se mjerom odobrava veći nivo fleksibilnosti u vezi zahtjeva za pretkvalifikaciju za projekte koje su razvili i koji su u stoprocentnom vlasništvu MSP-ova ili zajednice obnovljive energije i kako bi se smanjile prepreke za njihovo učešće, detaljno opišite te fleksibilnosti/olakšice;
	
(c)	ako je odgovor na prethodnu tačku potvrdan, obrazložite na koji način pozitivni efekti obezbjeđuju učešća i prihvatanja MSP-ova ili zajednica obnovljive energije u prijavljenoj mjeri prevazilaze moguće negativne efekte.
	
61.	Kako bi se potvrdila usklađenost sa tačkama 121 i 122 CEEAG-a, navedite sljedeće:
(a)	tačan oblik pomoći u okviru mjere;
	
(b)	ako mjera pomoći pokriva troškove koji su uglavnom povezani sa poslovanjem, a ne sa ulaganjem, dokažite da to dovodi do donošenja ekološki prihvatljivih odluka;
	
(c)	ako je mjera pomoći u prvom redu potrebna za pokrivanje kratkoročnih troškova koji mogu biti varijabilni, kao što su troškovi za gorivo iz biomase ili troškovi električne energije, i isplaćuje se tokom perioda duže od godinu dana, potvrdite da će se troškovi proizvodnje na kojima se zasniva iznos pomoći pratiti i da će se iznos pomoći ažurirati najmanje jednom godišnje.
	
62.	Kako bi se potvrdila usklađenost sa tačkom 123 CEEAG-a: 
(a)	navedite na koja bi tržišta mjera pomoći mogla direktno uticati (npr. tržište električne energije, tržište gasa ili tržišta drugih vrsta goriva, tržišta proizvoda);
	
(b)	detaljno objasnite kako se mjerom čuvaju efikasni operativni podsticaji i cjenovni signali (izloženost riziku od fluktacija cijena i tržišnom riziku, nepostojanje podsticaja da se proizvodnja nudi po cijenama nižima od graničnih troškova, nepostojanje pomoći za proizvodnju u periodima u kojima je tržišna vrijednost te proizvodnje negativna).
	
63.	Ako se prijavljenim mjerama mogu podržati projekti koji uključuju namjensku infrastrukturu, kako bi se potvrdila usklađenost sa tačkama 124 i 125 CEEAG-a: 
(a)	opišite veličinu i obim namjenske infrastrukture u odnosu na pogođena tržišta kao i uticaj na vjerovatnoću dodatnih tržišnih ulaganja;
	
(b)	objasnite koliko će korisnika ili grupa korisnika inicijalno imati koristi od namjenske infrastrukture i da li postoji vjerodostojan plan ili čvrsta obveza za povezivanje sa širim mrežama;
	
(c)	ako primjenjivo, navedite trajanje svih odstupanja ili izuzetaka od zakonodavstva o unutrašnjem tržištu, strukturu tržišta i poziciju korisnika na tom tržištu.
	
64.	Ako se prijavljenim mjerama mogu podržati projekti koji uključuju proizvodnju biogoriva iz kultura za proizvodnju hrane i stočne hrane, kako bi se potvrdila usklađenost sa tačkom 130 CEEAG-a: 
(a)	potvrdite da državna pomoć za biogoriva, biotečnosti, biogas i goriva iz biomase neće premašiti gornje granice kojima se utvrđuje njihova prihvatljivost za izračunavanje konačne bruto potrošnje energije iz obnovljivih izvora u predmetnoj državi članici u skladu sa članom 26 Direktive (EU) 2018/2001;
	
(b)	ako pomoć premašuju ili bi mogle premašiti te gornje granice, detaljno objasnite pozitivne efekte mjere koji bi mogli prevazilaziti negativne.
	
65.	Ako su prijavljene mjere namijenjene jednom ili vrlo ograničenom broju korisnika, kako bi se potvrdila usklađenost sa tačkama 131 i 132 CEEAG-a, posebno:
(a)	dostavite spisak pet najvećih učesnika na tržištu u predmetnim sektorima i njihov promet (u količini ili vrijednosti) u odnosu na ukupan promet tih sektora;
	
(b)	navedite razloge zbog kojih države članice smatraju da prijavljena mjera ne bi ojačala ili zadržala tržišnu moć korisnika ili spriječila rast postojećih konkurenta ili podstakla njihov izlazak sa tržišta ili spriječila ulazak novih konkurenata na tržište. 
U tom smislu objasnite i da li će mjera pomoći dovesti do povećanja proizvodnih kapaciteta korisnika;
	
(c)	opišite mjere koje su preduzete kako bi se ograničilo moguće narušavanje konkurencije uzrokovano dodjelom pomoći korisnicima.
	
Odjeljak C: Evaluacija	
Za unos podataka u ovom odjeljku vidjeti tačku 7 podtačku (a), točku 131 i odjeljak 5 (tačke od 455 do 463) CEEAG-a.
66.	Ako prijavljene mjere premašuju pragove budžeta/troškova iz tačke 456 CEEAG-a, objasnite zašto smatrate da bi trebalo primjeniti izuzetak iz tačke 457 CEEAG-a ili priložite uz ovaj obrazac prijave prilog koji sadrži nacrt plana evaluacije koji obuhvata područje primjene navedeno u tački 458 CEEAG-a.
	
67.	Ako je priložen nacrt plana evaluacije:
(a)	navedite u nastavku rezime ovog nacrta plana evaluacije iz Priloga;
	
(b)	potvrdite da će se poštovati tačka 460 CEEAG-a;
	
(c)	navedite datum i link na internet stranicu na kojoj će plan evaluacije biti javno dostupan.
	
68.	Kako bi se provjerila usklađenost sa tačkom 459 podtačka (b) CEEAG-a, ako za šemu pomoći nije potrebna ex post evaluacija, a njeno trajanje prelazi tri godine, potvrdite da ćete dostaviti nacrt plana evaluacije u roku od 30 radnih dana nakon značajne izmjene kojom se budžet šeme povećava na više od 150 miliona EUR u bilo kojoj godini ili više od 750 miliona EUR tokom ukupnog trajanja šeme. 
	
69.	Kako bi se provjerila usklađenost sa tačkom 459 podtačka (c) CEEAG-a, ako za šemu pomoći trenutno nije potrebna ex post evaluacija, u nastavku potvrdite da se država članica obavezuje da dostavi nacrt plana evaluacije u roku od 30 radnih dana nakon što se u zvaničnoj računovodstvenoj dokumentaciji proknjiže rashodi koji prelaze 150 miliona EUR u prethodnoj godinu. 
	
70.	Kako bi se potvrdila usklađenost sa tačkom 461 CEEAG-a:
(a)	navedite da li je nezavisni ekspert već odabran ili će biti odabran u budućnosti;
	
(b)	unesite podatke o postupku odabira eksperta;
	
(c)	obrazložite na koji je način ekspert nezavisan od nadležnog organa koji dodjeljuje pomoć.
	
71.	Kako bi se potvrdila usklađenost sa tačkom 461 CEEAG-a: 
(a)	navedite predložene rokove za podnošenje privremenog i završnog izvještaja o evaluaciji. Napominjemo da se završni izvještaj o evaluaciji mora blagovremeno dostaviti Komisiji kako bi se omogućila procjena mogućeg produženja šeme pomoći, a najkasnije devet mjeseci prije isteka šeme, u skladu sa tačkom 463 CEEAG-a. Napominjemo i da bi se taj rok mogao skratiti za šeme kod kojih se zahtjev za evaluaciju aktivira u posljednje dvije godine njihove primjene;
	
(b)	potvrdite da će privremeni i završni izvještaj o evaluaciji biti objavljen. Navedite datum i link na internet stranicu na kojoj će ovi izvještaji biti dostupni javnosti. 
	
Odjeljak D: Izvještavanje i praćenje	
Za unos podataka u ovom odjeljku vidjeti odjeljak 6 (tačke 464 i 465) CEEAG-a.
72.	Potvrdite da će država članica ispuniti zahtjeve za izvještavanje i praćenje iz odjeljka 6 tačke 464 i 465 CEEAG-a.